સામગ્રી: પ્રતીકાત્મક તસવીર

અમદાવાદ મિરરના અહેવાલ અનુસાર વિદ્યાર્થીઓએ પીવાનું પાણી દરરોજ બહારથી ખરીદવું પડે છે. 

ભવદીપ ખિમાણી નામના વિદ્યાર્થીએ કહ્યું કે અમે છેલ્લાં ત્રણ વર્ષથી અહીં રહીએ છીએ. પાણીનો કોઈ સ્વાદ હોતો નથી પરંતુ આ પાણીમાં ગંદો સ્વાદ આવે છે. અમે બીમાર ન પડીએ તેથી બહારથી પાણી મંગાવીએ છીએ.

એક વિદ્યાર્થીએ નામ ન આપવાની શરતે કહ્યું, "આ પ્રશ્ન છેલ્લાં એક વર્ષથી ચાલી રહ્યો છે. અમારા સિનિયરોએ પણ ફરિયાદ કરી હતી કે ખારું પાણી આવે છે. જેના કારણે અનેક વિદ્યાર્થીઓને કિડનીમાં પથરી થઈ હતી. આ કારણે વિદ્યાર્થીઓ ખાનગી સપ્લાયર્સ પાસેથી પૈસા ખર્ચી પાણી મંગાવે છે."

કૉલેજના ડીને કહ્યું કે અમે અમારા પ્રોજેક્ટ ઇમ્પ્લિમેન્ટેશન વિભાગને આની જાણ કરી છે કે તાત્કાલિક ધોરણે તૂટી પડેલા વૉટર કૂલર અને વૉટર પ્યૉરિફાયરને સાફ કરી રિપેર કરી દેવામાં આવે.   

કચ્છમાં એક વ્યક્તિએ ત્રણ બાળકી અને પત્નીની હત્યા કરી 

પ્રતીકાત્મક તસવીર

સમાચાર એજન્સી પીટીઆઈના અહેવાલ અનુસાર 35 વર્ષના એક વ્યક્તિ પર આરોપ છે કે તેમણે પોતાની પત્ની અને ત્રણ બાળકીઓની આર્થિક સંકડામણને કારણે હત્યા કરી નાખી છે. 

કચ્છ પશ્ચિમના સુપરિડેન્ડેન્ટ ઑફ પોલીસ સૌરભસિંઘે કહ્યું, "કચ્છના માંડવી તાલુકાના જાખણિયા ગામે વ્યક્તિએ પોતાની પત્નીને ઝેર પીવડાવી દીધું હતું, ત્યારબાદ ધારદાર વસ્તુથી તેણે પોતાની છોકરીઓ પર હુમલો કર્યો."

તેમણે વધુમાં કહ્યું, "આરોપીની પત્ની સારવાર દરમિયાન હૉસ્પિટલમાં મૃત્યુ પામી. એક છોકરીની ઉંમર બે વર્ષ, બીજીની સાત વર્ષ અને ત્રીજીની ઉંમર 10 વર્ષ હતી."

પોલીસનું કહેવું છે કે "પ્રાથમિક તપાસમાં ખ્યાલ આવ્યો છે કે આરોપી આર્થિક સંકડામણ અને દીકરીઓની લાંબી માંદગીને કારણે ચિંતામાં હતો. હાલ આરોપીને પકડવાની કામગીરી ચાલુ છે."

આ ઘટનામાં સૌપ્રથમ પતિએ પત્નીને ઝેર પીવડાવી દીધું હતું. ગામલોકોને ખબર પડતાં તેઓ એમને દવાખાને લઈ ગયા અને એ દરમિયાન ઘરમાં પતિએ ત્રણ દીકરીઓની હત્યા કરી.

સીબીઆઈએ મહારાષ્ટ્રમાં તાપસ કરવા માટે ઉદ્ધવ સરકારની મંજૂરી લેવી પડશે 

મહારાષ્ટ્રમાં કોઈ પણ કેસની તપાસ કરતાં પહેલાં રાજ્ય સરકારની પરવાનગી લેવી પડશે. જોકે આ નિર્ણયની પહેલાંથી ચાલી રહેલી તપાસ પર કોઈ અસર નહીં પડે.

ઉદ્ધવ સરકારના આ પગલાંથી કેન્દ્ર સરકાર અને મહારાષ્ટ્રની વચ્ચે એક નવો વિવાદ થઈ શકે છે. 

મહારાષ્ટ્ર સરકારે આ નિર્ણય એવા સમયે લીધો છે જ્યારે સીબીઆઈએ ઉત્તર પ્રદેશની સરકારની ભલામણથી ટીઆરપીમાં કથિત છેડછાડ...\nઅગાઉની સામગ્રીનો સારાંશ નીચે મુજબ કરી શકાય છે:
અમદાવાદના સોલા ખાતે આવેલી જીએમઇઆરએસ હૉસ્પિટલમાં કામ કરતાં અને મેડિકલ કૉલેજની હૉસ્ટેલમાં રહેતાં રેસિડેન્ટ ડૉક્ટરોને પીવાલાયક ચોખ્ખું પાણી મળી રહ્યું નથી.